Uredba Komisije (ES) št. 839/2002

z dne 21. maja 2002

o spremembah Uredbe (ES) št. 2090/98 glede evidence ribiških plovil Skupnosti

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3760/92 z dne 20. decembra 1992 o oblikovanju sistema Skupnosti za ribištvo in ribogojstvo [1], nazadnje spremenjene z Uredbo (ES) št. 1181/98 [2], zlasti člena 13 Uredbe,

ob upoštevanju naslednjega:

(1) Za namene skupne ribiške politike se mora sproti vzdrževati posodobljena referenčna baza podatkov o karakteristikah plovil ribiške flote Skupnosti, ki je del evidence ribiških plovil Skupnosti, predvidene v Uredbi (ES) št. 2090/98 [3].

(2) Države članice morajo nadzirati kakovost podatkov, poslanih Komisiji za vnos v to bazo podatkov.

(3) Informacije o ribolovnih dovoljenjih, izdanih v skladu z Uredbo Sveta (ES) št. 3690/93 z dne 20. decembra 1993 o oblikovanju sistema Skupnosti za določanje pravil o minimalnih informacijah, ki morajo biti zajete v ribolovnih dovoljenjih [4], se morajo vključiti v bazo podatkov.

(4) Baza podatkov mora vsebovati informacije, ki so potrebne po dvostranskih sporazumih za ribištvo med Skupnostjo in tretjimi državami.

(5) V bazo podatkov se vnesejo tudi dodatne informacije zaradi izpolnjevanja mednarodnih obveznosti Skupnosti glede izmenjave podatkov z Organizacijo za prehrano in kmetijstvo pri ZN v skladu s Sklepom Sveta 96/428/ES z dne 25. junija 1996 o sprejetju Sporazuma o spodbujanju ribiških plovil, da upoštevajo mednarodne ukrepe za ohranjanje in ravnanje na odprtem morju [5] s strani Skupnosti.

(6) Uredbo (ES) št. 2090/98 je torej treba spremeniti.

(7) Ukrepi, predvideni v tej uredbi so v skladu z mnenjem Upravljalnega odbora za ribištvo in ribogojstvo –

SPREJELA NASLEDNJO UREDBO:

Člen 1

Uredba (ES) št. 2090/98 se spremeni kot sledi:

1. Vstavi se naslednji člen 3a:

"Člen 3a

Informacije iz Priloge I, opredeljene z Uredbo (ES) št. 839, je treba za ribiška plovila z ribolovnim dovoljenjem, katerih skupna dolžina je 15 metrov ali več ali pri katerih je razdalja med navpičnicama 12 metrov ali več, predložiti Komisiji najpozneje 31. decembra 2002.

Za plovila z ribolovnim dovoljenjem, katerih skupna dolžina je manj kot 15 metrov ali pri katerih je razdalja med navpičnicama krajša od 12 metrov, je skrajni rok za pošiljanje informacij 31. december 2003."

2. Člen 5 se zamenja z naslednjim besedilom:

"Člen 5

Komisija evidentira informacije o ribiških plovilih, ki jih sporočijo države članice v skladu s to uredbo, v bazo podatkov kot del evidence pod pogojem, da so skladne s Prilogami te uredbe.

Države članice imajo dostop do podatkov v evidenci v zvezi z lastno floto."

3. Vstavi se naslednji člen 5a:

"Člen 5a

Plovilo se opiše na enoten način z interno številko, opredeljeno v Prilogi I te uredbe.

Ta številka se dodeli dokončno, ko se plovilo prvič registrira v nacionalno evidenco. Kasneje se niti ne spreminja niti ne ponovno dodeli drugemu plovilu, četudi se plovilo preda iz države članice ali v drugo državo članico, se uniči, umakne iz ribištva ali se prerazporedi."

4. Priloge I do V se spremenijo v skladu s Prilogo k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. maja 2002

Za Komisijo

Franz Fischler

Član Komisije

[1] UL L 389, 31.12.1992, str. 1.

[2] UL L 164, 9.6.1998, str. 1.

[3] UL L 266, 1.10.1998, str. 27.

[4] UL L 341, 31.12.1993, str. 93.

[5] UL L 177, 16.7.1996, str. 24.

--------------------------------------------------

PRILOGA

1.2.3.4.5. Priloge k Uredbi (ES) št. 2090/98 se spremenijo, kakor sledi:V Prilogi I, se naslednje besedilo doda tabeli "Definicija podatkov, ki se jih predloži, in opis zapisa":

+++++ TIFF +++++

Prilogi II se doda naslednje besedilo:

+++++ TIFF +++++

Prilogi III se doda naslednje besedilo:

+++++ TIFF +++++

Prilogi IV se doda naslednje besedilo:

+++++ TIFF +++++

Prilogi V se doda naslednje besedilo:

+++++ TIFF +++++

--------------------------------------------------